open-index/open-wikipedia-markdown huggingface dataset:
தோரசு மைக்ரோபோயசு

***தோரசு மைக்ரோபோயசு*** *(Doras micropoeus)* என்ற முள் பூனை மீன் கயானா, சுரிநாம் மற்றும் பிரஞ்சு கயானா காணப்படுகிறது. இந்த மீன் இனம் சுமார்  நீளத்திற்கு வளர்கிறது.

## மேற்கோள்கள்

* 

பகுப்பு:மீன்கள்
முகையூர் (விழுப்புரம் மாவட்டம்)

தமிழ்நாட்டின் விழுப்புரம் மாவட்டம், கண்டாச்சிபுரம் வட்டத்தில் அமைந்த ஒரு வருவாய் கிராமம் ஆகும். மேலும் இந்த ஊர் முகையூர் ஊராட்சி ஒன்றியத்தின் நிர்வாகத் தலைமையிடமும், முகையூர் ஊராட்சியில் அமைந்த கிராமம் ஆகும்.இக்கிராமமானது திருக்கோயிலூர் சட்டமன்றத் தொகுதிக்கும், விழுப்புரம் மக்களவைத் தொகுதிக்கும் உட்பட்டதாகும்.

முகையூர்‌ விழுப்புரத்திற்கும்‌ திருக்கோவிலூருக்கும்‌ இடையே மாவட்ட நெடுஞ்சாலையில் அமைந்துள்ளது. விழுப்புரத்திலிருந்து மேற்கே 25 கி.மீ. தொலைவிலும்‌, திருக்கோவிலூரிலிருந்து கிழக்கே 15 கி.மீ. தொலைவிலும்‌ இது அமைந்துள்ளது

## கல்வி நிறுவனங்கள்
* புனித சூசையப்பர் ஆர் சி ஆரம்ப பள்ளி
* புனித சேவியர் ஆர் சி ஆரம்ப பள்ளி 
* புனித சூசையப்பர் ஆங்கிலப் பள்ளி
* புனித சேவியர் மேல்நிலைப் பள்ளி
* புனித சூசையப்பர் பெண்கள் மேல்நிலைப் பள்ளி
* புனித பீட்டர் பால் சிறப்பு மேல் நிலை பள்ளி 
* ஏஆர்டிஎம்எசு உண்டு உறைவிடப்பள்ளி

## வழிபாட்டுத்தலங்கள்
* முகையூர் மகிமை மாதா திருத்தலம்.
* புனித சவேரியார் ஆலயம், முகையூர். (150 ஆண்டுகள் பழமையானது) முகையூர்.
* திருஇருதய ஆண்டவர் மலைக்கோயில், இருதயபுரம்.
* புனித அன்னைதெரசா கெபி முகையூர்.
* ஆரோக்கிய அன்னை வழிபாட்டுத்தலம்  ரயில்வே தெற்கு முகையூர்.
* புனித அந்தோணியார் வழிபாட்டுத்தலம் ரயில்வே முகையூர்.
* எல்லை மாதா கெபி புனிதத்தலம் முகையூர்.
* திருஇருதய ஆண்டவர் திருச்சிலுவை சொரூபம், சவேரியார் ஆலயம் முகையூர்.
* அமலோற்பவ அன்னை கெபி முகையூர்.
* அன்னைமரியாள் வழிபாட்டுத்தலம் முகையூர்
* புனித சூசையப்பபர் திருவுருவம் முகையூர்.
* புனித சவேரியார் சொரூபம் முகையூர்
* வியாகுல அன்னை கெபி முகையூர்.
* புனித இஞ்ஞாசியார் உள்விடுதி இனிகோநகர் முகையூர்
* மகிமைமாதா வழிபாட்டுக்கூடம் முகையூர்
* புனித அந்தோணியார் செபக்கூடம் முகையூர்.
*அருள்மிகு பிள்ளையார் கோவில், முகையூர் 
* அருள்மிகு முருகன் கோவில், முகையூர்
* அருள்மிகு கன்னிமாறி அம்மன் கோவில், முகையூர்
* அருள்மிகு தீ பாஞ்சாலி அம்மன் கோவில்,  முகையூர்
* வீர பாஞ்சாலி அம்மன் கோவில், முகையூர்
*முனீஸ்வரன் கோவில், முகையூர்
* சிவன் கோவில், முகையூர்
*மாரியம்மன் கோவில், முகையூர்
* கன்னிமார் கோவில், முகையூர்

## மேற்கோள்கள்

பகுப்பு:விழுப்புரம் மாவட்டத்திலுள்ள கிராமங்கள்
வீரசோழபுரம் (கள்ளக்குறிச்சி)

**வீரசோழபுரம்** (** Veeracholapuram **) தமிழ்நாட்டின் கள்ளக்குறிச்சி மாவட்டம், கள்ளக்குறிச்சி வட்டத்தில் உள்ள தியாகதுர்கம் குறுவட்டத்தில்  அமைந்த ஒரு வருவாய் கிராமம் ஆகும். கள்ளக்குறிச்சி ஊராட்சி ஒன்றியத்தில் உள்ள வீரசோழபுரம் ஊராட்சியில் அமைந்த வீரசோழபுரத்தில் கரும்பு, நெல் போன்ற பயிர்கள் பயிரிடப்படுகிறது. இவ்வூரில் மணிமுத்தா ஆறு பாய்கிறது. இவ்வூரில் 1,000 ஆண்டுகள் பழமை வாய்ந்த வீரசோழபுரம் அர்த்தநாரீஸ்வரர் கோயில் உள்ளது.

## [[வீரசோழபுரம் அர்த்தநாரீஸ்வரர் கோயில்]] நில வழக்கு
தற்போது இக்கோயில் பூஜையின்றி, பாழ்பட்டுள்ளது. இக்கோயிலுக்கு சொந்தமான 34.82  ஏக்கர் நிலத்தில் (14.09 (ஹெக்டேர்), கள்ளக்குறிச்சி மாவட்டத்திற்கான் ஒருங்கிணைந்த மாவட்ட ஆட்சியர் வளாகம் கட்டுவதற்கு தமிழ்நாடு அரசு திட்டமிட்டது. ஆனால் கோயில் நிலத்தில் அரசு கை வைக்கக்கூடாது என இந்து முன்னணி அமைப்பு உள்ளிட்ட  பொதுமக்கள் எதிர்ப்பு தெரிவித்து போராட்டம் நடத்தினர். பின்னர் இது குறித்து நீதிமன்றத்தில் வழக்கு தொடுத்து, கோயில்  நிலத்திற்கு சந்தை மதிப்பில் உரிய இழப்பீடு வழங்கும் வரை, கோயில் நிலத்தில் அரசு கட்டிடம் கட்ட  இடைக்காலத் தடை உத்தரவை 24 சனவரி 2021 அன்று, சென்னை உயர்நீதி மன்றம் பிறப்பித்துள்ளது.
இந்த வழக்கில் ஸ்ரீரங்கத்தைச் சேர்ந்த ரங்கராஜன் நரசிம்மன் உள்ளிட்ட பலர், அர்த்தநாரீஸ்வரர் கோவிலை சீரமைக்கவும், கோவில் பராமரிப்புக்கு தொகுப்பு நிதியை உருவாக்கவும் நடவடிக்கை எடுக்கவில்லை என்றும், கோவிலுக்கு சொந்தமான இடத்தில் ஆட்சியர் அலுவலகம் கட்ட எதிர்ப்பு தெரிவித்தும் சென்னை உயர் நீதிமன்றத்தில் மனு தாக்கல் செய்திருந்தனர். 

இந்த வழக்கு ஏற்கனவே சென்னை உயர் நீதிமன்றத்தில் விசாரணைக்கு வந்தபோது, நிலத்தை மதிப்பீடு செய்ய இரு குழுக்களை நீதிமன்றம் நியமித்ததுடன், நீதிமன்ற அனுமதியின்றி கட்டுமானப் பணிகளை மேற்கொள்ளக் கூடாது என தெரிவித்திருந்தது. இரு குழுக்களின் மதிப்பீடும் குறைவாக இருப்பதாக மனுதாரர் ரங்கராஜன் நரசிம்மன் முறையிட்டபோது, 6 மதிப்பீட்டாளர்களைப் பரிந்துரைக்க அவருக்கு சென்னை உயர் நீதிமன்றம் உத்தரவிட்டது.  இந்த வழக்கு சென்னை உயர் நீதிமன்ற தலைமை நீதிபதி சஞ்ஜிப் பானர்ஜி தலைமையிலான அமர்வு முன் மீண்டும் விசாரணைக்கு வந்தபோது, மதிப்பீட்டாளர்களை கண்டுபிடிக்க முடியவில்லை என மனுதாரர் தரப்பில் தெரிவிக்கப்பட்டது.

கோவில் நிலத்தை சுதந்திரமாக மதிப்பீடு செய்யும் வகையில் வெளி மாநிலத்தைச் சேர்ந்த மதிப்பீட்டாளர்களைப் பரிந்துரைக்க தமிழக அரசின் தலைமை வழக்கறிஞருக்கு நீதிபதிகள் உத்தரவிட்டனர். மேலும் கோவில் அறங்காவலர்களை நியமிக்க நடவடிக்கை எடுக்க அறிவுறுத்தினர். மேலும் நிலத்திற்கான இழப்பீட்டை முதலில் முடிவு செய்ய வேண்டும் என்றும் நீதிமன்ற அனுமதியின்றி கட்டுமானப் பணிகளை மேற்கொள்ளக் கூடாது என்றும் நீதிபதிகள் கூறினர். 

## படக்காட்சியகம்

File:Bridge over the Manimuktha River in Veerasolapuram.jpg|மணிமுத்தா ஆறு

## இதனையும் காண்க
* வீரசோழபுரம் அர்த்தநாரீஸ்வரர் கோயில்
* வீரசோழபுரம், விழுப்புரம் மாவட்டம்

## மேற்கோள்கள்

பகுப்பு:கள்ளக்குறிச்சி மாவட்டத்தில் உள்ள ஊர்களும் நகரங்களும்
அசுட்ரோபா

பகுப்பு:முட்தோலிகள்
***அசுட்ரோபா*** (Astroboa) என்பது ஒபியுராய்டே எனப்படும் நொறுங்கு விண்மீன் வகுப்பில் உள்ள ஓர் பேரினமாகும்.

## சிற்றினங்கள்
உலக கடல் உயிரினங்களின் பதிவேட்டில் கீழ்க்கண்ட சிற்றினங்கள் சேர்க்கப்பட்டுள்ளன.

* *அசுட்ரோபா அல்பட்ரோசி* டெடெர்லின், 1927
* *அசுட்ரோபா ஆர்க்டோசு* மாட்சுமோட்டோ, 1915
* *அசுட்ரோபா கிளாவட்டா* லைமன், 1861
* *அசுட்ரோபா எர்னே* டெடெர்லின் , 1911
* *அசுட்ரோபா குளோபிஃபெரா* டெடெர்லின், 1902
* *அசுட்ரோபா கிரானுலட்டசு* எச்.எல் கிளார்க், 1938
* *அசுட்ரோபா நிக்ரோஃபுர்கட்டா* டெடெர்லின், 1927
* *அசுட்ரோபா நுடா* லைமன், 1874
* *அசுட்ரோபா டூபெர்குளோசா* கோஹ்லர், 1930

## மேற்கோள்கள்
தெலூராக்சைடு

**தெலூராக்சைடு** *(Telluroxide)* என்பது R2TeO என்ற மூலக்கூறுவாய்ப்பாட்டால் விவரிக்கப்படும் ஒரு கரிமதெலூரியம் சேர்மமாகும். பல பிணைப்புகளை உருவாக்குவதற்கான தெலூரியத்தின்  குறைவான போக்கைப் பிரதிபலிக்கும் போது தெலூராக்சைடு சேர்மங்கள் சில பண்புகளில் சல்பாக்சைடுகளை ஒத்த பண்புகளைக் கொண்டுள்ளன. தெலூராக்சைடுகள் ஒருபடி சேர்மங்கள், பல்படி சேர்மங்கள் என்ற இரண்டு வகை சேர்மங்களாகவும் காணப்படுகின்றன. இவ்வகைகள் முறையே கரைசல்களிலும் திண்மநிலையிலும் சாதகமாக கிட்டைக்கின்றன.  தெலூரோயீத்தர்களை ஆலசனேற்றம் செய்து தொடர்ந்து கார நீராற்பகுப்பு வினைக்கு உட்படுத்தி தெலூராக்சைடுகள் தயாரிக்கப்படுகின்றன.
:R2Te  +  Br2   →   R2TeBr2
:R2TeBr2  +  2 NaOH   →   R2TeO  +  2 NaBr  +  H2O  
## மேற்கோள்கள்


பகுப்பு:தெலூரியம் சேர்மங்கள்
குறைந்தபட்ச ஆதரவு விலை (இந்தியா)

**குறைந்தபட்ச ஆதரவு விலை** (**Minimum support price**) என்பது விவசாயிகளிடமிருந்து நேரடியாக வாங்கும் போது விவசாய விளைப்பொருட்களுக்கு இந்திய அரசு நிர்ணயித்த விலையை கொடுத்து வாங்க வேண்டும் என்பது ஆகும். இந்த விலையானது திறந்த சந்தையில் விவசாய விளைப்பொருட்கள் குறைந்த விலையில் இருந்தால் குறைந்தபட்ச ஆதரவு விலையால் விவசாயிகள் பெரும் இழப்புகளிலிருந்து பாதுகாக்கும்.  23 பொருட்களுக்கான விலையை இந்திய அரசு ஆண்டுக்கு இரண்டு முறை நிர்ணயித்து வருகிறது.   

## குறைந்தபட்ச ஆதரவு விலையின் கீழ் பொருட்கள்
மொத்தம் 23 பொருட்கள் MSP பொறிமுறையால் மூடப்பட்டுள்ளன: 

* தானியங்கள்:

# நெல்
# கோதுமை
# சோளம்
# சோளப் பயிர் வகை
# முத்து தினை
# பார்லி
# ராகி

* பருப்பு வகைகள்:

# கடலை
# துர் பருப்பு வகை
# பயறு வகைகள்
# உளுந்து
# பருப்பு

* எண்ணெய் வித்துக்கள்:

# நிலக்கடலை
# ராபீசீட்-கடுகு
# சோயாபீன்
# எள்ளு
# சூரியகாந்தி
# குங்குமப்பூ
# நைஜர்சீட்

* வணிக பயிர்கள்:

# கோப்ரா
# கரும்பு
# பருத்தி
# மூலச் சணல்

## விவசாயிகள் கோரிக்கை
சந்தையில் விவசாய பொருட்களுக்கான விலைகள் வீழ்ச்சியடையும் போது குறைந்தபட்ச ஆதரவு விலை விகிதத்தை அதிகரிக்க விவசாயிகள் அரசாங்கத்திற்கு தொடர்ந்து கோரிக்கை வைக்கிறார்கள். 

## மேற்கோள்கள்

பகுப்பு:இந்தியாவில் வேளாண்மை
பகுப்பு:இந்திய அரசுத் திட்டங்கள்
பகுப்பு:வேளாண் நலத்திட்டங்கள்
விட்டிலாபுரம்

**விட்டிலாபுரம்** (Vittilapuram) என்பது இந்தியாவின் தமிழ்நாட்டின் தூத்துக்குடி மாவட்டத்தில் உள்ள  கிராமமாகும். இது தாமிரபரணி ஆற்றின் கரையில் திருநெல்வேலி சந்திப்பிலிருந்து 15 கிலோமீட்டர் தொலைவிலும், திருநெல்வேலி - தூத்துக்குடி நெடுஞ்சாலை, 7ஏ வில் வசயப்பபுரம் விலக்கிலிருந்து 2 கிலோமீட்டர் தொலைவிலும் உள்ளது. இந்த இடத்தின் பெயர் ஸ்ரீபாண்டுரங்க விட்டலார் கோயிலிலிருந்து வந்தது. கி.பி 1547 இல் பேரரசர் ஸ்ரீ கிருஷ்ணதேவராயரின் அதிகாரத்தின்கீழ் விட்டலாராயர் மன்னர் இதைக் கட்டினார்.

## கோயில்கள்
விட்டிலாபுரம் ஸ்ரீபாண்டுரங்க விட்டலார், வீரபாகேஸ்வர், வண்டிமலைச்சி அம்மன் கோயில், பாலா விநாயகர், மற்றும் திருவைகுந்தபதி சுவாமி உள்ளிட்ட பல கோயில்கள் இங்கு உள்ளன. திருவைகுந்தபதி சுவாமி கோயில் விஷ்ணுவுக்கு அர்ப்பணிக்கப்பட்டுள்ளது. புனித கால்வாய் பாலம் ஒன்று பத்தொன்பதாம் நூற்றாண்டில் கட்டப்பட்டு பின்னர் மாற்றப்பட்டது.

### ஸ்ரீபாண்டுரங்க விட்டலார் கோயில்
பாண்டுரங்க கோயில் 2009 ஜீலை 2ஆம் நாளன்று கும்பாபிஷேகம் நடைபெற்றது. இது சிறப்பு வாய்ந்த நிகழ்வாகும், ஏனெனில் கிட்டத்தட்ட 106 ஆண்டுகளுக்குப் பிறகு ஸ்ரீங்கேரி சாரதா பீடத்தின் முழு ஆதரவுடன் இந்நிகழ்ச்சி நடைபெற்றது. இந்த கோயிலில் ஏராளமாகக் கற்களில் செதுக்கப்பட்ட சிற்பங்கள் உள்ளன. ஒவ்வொரு ஆண்டும் தமிழ் காலண்டர் படி தை மாதம் (ஜனவரி ஆங்கில நாட்காட்டி), இலட்சார்ச்சனை நடைபெறுகிறது. இந்த கோயிலுக்கு மகாராஷ்டிராவின் மகான்கள்  நாமதேவ், துக்காராம் மற்றும் ஹரிதாஸ் கிரி உள்ளிட்டோர் வருகை தந்துள்ளோர். ஸ்ரீ நமாஜி மற்றும் ஸ்ரீ கணபதி துக்காராம் மகாராஜா ஆகியோரால் முறையே இரண்டு பகவதமேளா ஏற்பாடு செய்யப்பட்டுள்ளது.

## போக்குவரத்து
திருநெல்வேலி சந்திப்பிலிருந்து பேருந்து இயக்கப்படுகிறது.

## மேற்கோள்கள்

பகுப்பு:Coordinates on Wikidata
பகுப்பு:தூத்துக்குடி மாவட்டத்திலுள்ள கிராமங்கள்
மாறாந்தலை

**மாறாந்தலை** (Maranthalai) என்பது இந்தியாவின் தமிழ்நாடு மாநிலத்தில் தூத்துக்குடி மாவட்டத்தில் உள்ள கிராமமாகும். ஆத்தூர் அருகிலுள்ள பேரூராட்சியாகும். தாமிரபரணி ஆறு இந்த ஊர் வழிகாகச் செல்வதால் இக்கிராமத்திற்கு தேவையான தண்ணீர் கிடைக்கின்றது.

## பள்ளி

* டி.டி.டி.ஏ ஐசக் துரைசாமி நாடார் உயர்நிலைப் பள்ளி
* லிட்டில் ஏஞ்சல் பள்ளி (2015 ஆம் ஆண்டில் தமிழ்நாட்டின் தொடக்கக் கல்வி இயக்குநரகம் வழங்கிய மூடல் உத்தரவால் மூடப்பட்டது).

## மேற்கோள்கள்

பகுப்பு:Coordinates on Wikidata
பகுப்பு:தூத்துக்குடி மாவட்டத்திலுள்ள கிராமங்கள்
தெலூரியம் நைத்திரைடு

**தெலூரியம் நைத்திரைடு** *(Tellurium nitride )*  என்பது Te4N4, என்ற மூலக்கூறுவாய்ப்பாட்டால் விவரிக்கப்படும் ஒரு தெலூரியம் சேர்மமாகும். தெலூரியம் நேர்மின் அயனியும் N3−என்ற எதிர்மின் அயனியும் சேர்ந்து இச்சேர்மம் உருவாகிறது. இருமை நைத்திரைடுகளை நோக்கிய  முயற்சிகள் முடிவில்லாதவையாகவே அறியப்பட்டு அத்தகைய பொருட்கள் நிலையற்றவையாக இருக்கின்றன. தெலூரியம் நைத்திரைடும் இத்தகையதேயாகும். செலீனியம் நைத்திரைடு, டெட்ராகந்தக டெட்ராநைத்திரைடு போன்ற சேர்மங்களின் ஒப்புமை சேர்மமாக தெலூரியம் நைத்திரைடு கருதப்படுகிறது.  அமோனியா தெலூரியம் டெட்ராகுளோரைடுடன் வினைபுரிவதால் தெலூரியம் நைத்திரைடு உருவாகும் வினை கந்தக நைத்திரைடு தயாரிக்கும் வினையை ஒத்திருக்கிறது.   தெல்லூரியம் டெட்ராகுளோரைடு உலோக சிலிலமைடு ஈந்தணைவியின் டெட்ரா ஐதரோபியூரான் கரைசலுடன் வினைபுரிகையில் நன்கு வரையறுக்கப்பட்ட தெலூரியம் நைத்திரைடு [Te6N8(TeCl2)4(THF)4] அணைவுச் சேர்மமாக உருவாகிறது. 

## மேற்கோள்கள்


பகுப்பு:தெலூரியம் சேர்மங்கள்
பகுப்பு:நைட்ரைடுகள்
வைப்பார்

வலது|thumb|180x180px| ஷம்சுதீன் ஷாஹீத்தின் தர்கா, வைப்பார்

**வைப்பார்** (Vaippar) என்பது இந்தியாவின் தமிழ்நாட்டின் தூத்துக்குடி மாவட்டத்தில் உள்ள விளாத்திக்குளம் வட்டம், வேம்பார் குறுவட்டத்தில் உள்ள ஒரு வருவாய் கிராமம் ஆகும். மேலும் இது விளாத்திக்குளம் ஊராட்சி ஒன்றியத்தில் அமைந்த ஒரு கிராம ஊராட்சி ஆகும். எர்வாடியைச் சேர்ந்த பாதுஷா சுல்தான் சையத் இப்ராஹிம் ஷாஹீத்தின் அமைச்சர் சம்சுதீன் ஷாஹீத்தின் கல்லறை இங்கே காணப்படுகிறது.

## மேற்கோள்கள்

பகுப்பு:தமிழ்நாட்டு தர்காக்கள்
பகுப்பு:தூத்துக்குடி மாவட்டத்திலுள்ள கிராமங்கள்
ஹிஜிகி

**ஹிஜிகி** நிஹாங்கோ அல்லது ஜப்பான்,கொரியா மற்றும் சீனா ஆகியவற்றைச் சுற்றி அமைந்திருக்கும் காடுகளில் உள்ள கடற்கரை பாறைகளில் வளர்கிறது.  இது பழுப்பு நிறமுள்ள ஒரு வகை கடல் காய்கறி ஆகும்.ஹிஜிகி பல நூற்றாண்டுகளாக ஜப்பானிய உணவின் ஒரு பகுதியாக இருந்து வருகிறது.இதில் நார்ச்சத்து,கால்சியம், இரும்பு மற்றும் மெக்னீசியம் போன்ற  அத்தியாவசியமான தாதுப்பொருட்கள் நிறைந்துள்ளன.ஜப்பானிய நாட்டுப்புறக் கதைகளின்படி **ஹிஜிகி** உடல்நலம் மற்றும் அழகுக்கு உதவுகிறது.
இயற்கை தயாரிப்பு கடைகளில் ஹிஜிகி 30 ஆண்டுகளாக விற்கப்படுகின்றது.ஹிஜிகியின் சமையல் பயன்பாட்டு முறைகள் வட அமெரிக்காவில் ஏற்றுக்கொள்ளப்பட்டுள்ளன.

சமீபத்திய ஆய்வுகள், ஹிஜிகியில் நச்சுத்தன்மை இருப்பதை கண்டறிந்துள்ளன.(ஜப்பானைத் தவிர)  கனடா, ஐக்கிய இராச்சியம் உட்பட பல நாடுகளில் உணவு பாதுகாப்பு முகவர் நிலையங்கள் இருப்பதை கண்டறிந்துள்ளன.ஆனால் அமெரிக்கா இதற்கு எதிராக அறிவுறுத்தியுள்ளது.

## மேற்கில்

ஒரு ஆங்கில மொழி வெளியீட்டில் 1867 ஆம் ஆண்டில் "ஹிஜிகி" என்ற சொல் முதன்முதலில் தோன்றியது.அந்த வெளியிடானது ஜேம்ஸ் கர்டிஸ் ஹெப்பர்ன் எழுதிய ஜப்பானிய மற்றும் ஆங்கில அகராதி ஆகும்."ஹிஜிகி" என்ற சொல் அமெரிக்காவில் 1960 களிலிருந்து பரவலாகப் பயன்படுத்தப்பட்டது.ஜப்பானிலிருந்து உலர்ந்த வடிவத்தில் இறக்குமதி செய்யப்பட்டது.இயற்கை உணவு கடைகளில் பரவலாகக் கிடைத்தது.

## தோற்றம் மற்றும் தயாரிப்பு

காடுகளில் பச்சை அல்லது பழுப்பு நிறங்களில் ஹிஜிகி கிடைக்கின்றன. ஒரு மீனவர் அல்லது தொழில்முறை மூழ்காளர் மார்ச் முதல் மே மாதத்தின் வசந்த அலை,குறைந்த அலை காலங்களில் அரிவாளைக்கொண்டு ஹிஜிகியை அறுவடை செய்கிறார்.ஒன்றாக சேகரிக்கப்பட்ட கடற்பாசிகள் பிறகு வேகவைக்கப்பட்டு உலர்ந்த ஹிஜிகியாக விற்கப்படுகிறது.உலர்ந்த பதப்படுத்தப்பட்ட ஹிஜிகியானது கருப்பு நிறமாக மாறும். உலர்ந்த ஹிஜிகியை சமையலுக்கு பயன்படுத்த, அதை முதலில் தண்ணீரில் ஊறவைத்து, பின்னர் சோயா சாஸ் மற்றும் சர்க்கரை போன்ற பொருட்களுடன் சேர்த்து சமைக்க வேண்டும். ஹிஜிகி பொதுவாக ஜப்பானில் காய்கறிகள் அல்லது மீன் போன்ற பிற உணவுகளுடன் சேர்த்து உண்ணப்படுகிறது. இது வேகவைத்த,சோயாசாஸ் அல்லது மீன் சாஸில் ஊறவைத்து செய்யப்படுகிறது.சூப்பிலும் சேர்க்கப்படுகிறது.ஹிஜிகி என்னும் கடற்பாசி சுஷி செய்வதற்காக அரிசியுடன் கலக்கப்படுகிறது.

## ஊட்டச்சத்து
ஹிஜிகியில் நார்ச்சத்து மற்றும் இரும்பு,கால்சியம்,மெக்னீசியம் போன்ற தாதுக்கள் உள்ளன.ஹிஜிகியில் கால்சியம்,மெக்னீசியம் போன்ற சத்துக்கள் 2க்கு 1என்ற விகிதத்தில் உள்ளன.

## குறிப்புகள்

## மேலும் அறிக

## வெளி இணைப்புகள்
*Canadian Food Inspection Agency — Factsheet
*Food and Environmental Hygiene Department of Hong Kong — Hijiki and Arsenic
*Food Standards Agency of the United Kingdom — Hijiki: your questions answered
*New Zealand Food Safety Authority — Hijiki media release
*Seaweeds Used as Human Food

பகுப்பு:சப்பானிய உணவுகள்
நித்திய வீடு (பண்டைய எகிப்து)

**நித்திய வீடு** அல்லது **நிலையான வீடு** அல்லது **மஸ்தபா** (**mastaba**) (,  or ) or **[[Pr (hieroglyph)|pr]]-[[Djed|djt]]** எகிப்தின் துவக்க கால வம்சத்தினர் ஆட்சிக் காலத்தில் (கிமு 3150 கிமு -–கிமு 2686) பண்டைய எகிப்தியர்கள் அரச குடும்பத்தவர்களின் சடலங்களை அடக்கம் செய்வதற்கு செங்கற்களைக் கொண்டு செவ்வக வடிவத்தில் கட்டிய கல்லறைக்  கட்டிடனர். இக்கல்லறை கட்டிட அமைப்பை  அரபு மொழியில் **மஸ்தபா** என்று அழைத்தனர். 

பின்னர் பழைய எகிப்திய இராச்சிய காலத்தில் (கிமு 2686–கிமு 2181) இறந்தவர்களின் சடலங்களை நித்திய வீடுகளில் (மஸ்தபா) அடக்கம் செய்வதற்கு பதிலாக, சடலங்களை மம்மியாக்கி பிரமிடுகளில் அடக்கம் செய்தனர். ஆனால் அரச குடும்பத்தவர்கள் அல்லாதோரின் சடலங்கள் நித்திய வீடு எனும் செவ்வக வடிவ செங்கல் கட்டிடங்களில் தொடர்ந்து அடக்கம் செய்தனர். அரேபிய மொழியில்   மஸ்தபா என்பதற்கு  **கல் இருக்கை** என்று பொருளாகும். 

## வரலாறு
பண்டைய எகிப்தியர்கள் இறப்பிற்கு பிந்தைய வாழ்வு இருப்பதாக நம்பினர். எனவே இறந்தோரின் சடலங்களை நித்திய வீடுகளில் புதைக்கும் வழக்கம் கொண்டிருந்தனர். வரலாற்றுக்கு முந்தைய எகிப்தில் இற்ந்தவர்களில் சடலங்களை மணலில் குழி பறித்து அடக்கம் செய்வதுடன், இறப்பிறகு பிந்தைய வாழ்கைக்குத் தேவையான பொருட்களையும் வைத்து அடக்கம் செய்தனர். பின்னர் எகிப்தின் துவக்க கால வம்சத்தினர் ஆட்சிக் காலத்தில், இறந்த அரச குடும்பத்தவர்களின் சடலங்களை செங்கற்களால் கட்டப்பட்ட நித்திய வீடுகளில் அடக்கம் செய்தனர்.   பழைய எகிப்திய இராச்சிய காலத்திலிருந்து, இறந்த அரச குடும்பத்தவர்களின் சடலங்களை மம்மியாக்கி, இறப்பிற்கு பிந்தைய வாழ்க்கைக்குத் தேவையான பொருட்களுடன் பிரமிடுகளில் அடக்கம் செய்தனர்..  புது எகிப்து இராச்சியம் (கிமு 1550 – கிமு 1077) காலத்தில் அரசகுடுமபத்தவர் அல்லாதோரின் சடலங்கள் தொடர்ந்து நித்திய் வீடுகளில் அடக்கம் செய்யும் வழக்கம் படிப்படியாக கைவிடப்பட்டது. பிரமிடுகளில் சடலங்களை மம்மியாக்கி அடக்கம் செய்யும் வழக்கம் பழைய எகிப்து இராச்சியத்தின் இறுதியில் அல்லது முதல் இடைநிலைக் காலத்தில் கைவிடப்பட்டது.

## மேற்கோள்கள்

பகுப்பு:எகிப்தியக் கட்டிடக்கலை 
பகுப்பு:எகிப்திய நாகரிகம்
பகுப்பு:பண்டைய எகிப்தியர்களின் இறுதிச் சடங்குகள்
மர்ஹி

**மர்ஹி** (Marhi) என்பது இந்தியாவின் இமாச்சல பிரதேசத்தில் உள்ள "சாலையோர உணவகங்களின் குடிசை நகரம்" ஆகும். இது மணாலி-லே தேசிய நெடுஞ்சாலையில் மணாலிக்கும் ரோதங் கணவாய்க்கும் இடையே அமைந்துள்ளது. இந்நெடுஞ்சாலையில் பயணிக்கும் நீண்ட தூரப் பேருந்துகள் பெரும்பாலும் மர்ஹியில் பயணிகள் உணவருந்த நிறுத்தப்படுகின்றன. இந்த பருவகால வணிக நிறுவனங்கள் பெரும்பாலும் குளிர்காலத்தில் மூடப்படுகின்றன.
இடது|thumb| மலை உச்சியிலிருந்து மர்ஹியின் தோற்றம்

## மேற்கோள்கள்

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
பகுப்பு:Coordinates on Wikidata
அல்தௌசைட்டு

**அல்தௌசைட்டு** *(Althausite)* என்பது Mg2(PO4)(OH,F) என்ற மூலக்கூற்று வாய்ப்பாட்டால் விவரிக்கப்படும்  எளிமையான ஒரு மக்னீசியம் பாசுபேட்டு கனிமம் ஆகும். இக்கனிமம்  மிகவும் அரிதாக கிடைக்கக் கூடியதாகும். செர்பெண்டினைட்டு வகை கனிமங்களுடன் சேர்ந்து மேக்னசைட்டு படிவுகளாக அசல் அல்தௌசைட்டு கனிமம் தோன்றுகிறது. செருமனியின் கார்ல்சுருகி பல்கலைக்கழகத்தின்  கனிமவியலாளரான எகோன் அல்தாசு (பிறப்பு 1933) என்பவர் நினைவாக கனிமத்திற்கு இப்பெயரிடப்பட்டது. 

பன்னாட்டு கனிமவியல் சங்கம் அல்தௌசைட்டு  கனிமத்தை Ahs என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:மக்னீசியக் கனிமங்கள்
பகுப்பு:பாசுப்பேட்டு கனிமங்கள்
பகுப்பு:நேர்ச்சாய்சதுரக் கனிமங்கள்
மேக்ரோபிராக்கியம் கிரேனுலேட்டம்

***மேக்ரோபிராக்கியம் கிரேனுலேட்டம்*** *(Macrobrachium crenulatum)* (எசுப்பானியம் பொதுப் பெயர்: *camarón bocú*) ) குறைந்த உப்புத்தன்மையுடைய நீர்ப்பகுதிகளுக்கு வலசைப்போகும் நன்னீர் இறால் ஆகும்.  இது பேலிமோனிடே குடும்பத்தில் பத்துக்காலிகள் வரிசையினைச் சார்ந்த சிற்றினமாகும். இது பனாமாவிலிருந்து வெனிசுலா வரையிலான தாழ் நில ஆறுகள் மற்றும் நீரோடைகளிலும், பல கரீபியன் தீவுகளிலும் காணப்படுகிறது.  மத்திய புவேர்ட்டோ ரிக்கோவில் உள்ள டோரோ நீக்ரோ மாநில வனப்பகுதியில் இந்த இனம் பொதுவாகக் காணப்படுகிறது.  ஓட்டுமீன்களில் நடைபெற்ற ஆய்வுகள் மூலம் சுற்றுச்சூழல், நீர்நிலை இயற் வேதி காரணிகளில் ஏற்படும் மாற்றங்களை உணர்கின்ற திறன்கொண்டன என்றும், வலசைப்போதலைப் பாதிக்கும் காரணிகள்  அறியப்பட்டன.

## மேற்கோள்கள்

பகுப்பு:நன்னீர்வாழ் உயிரினங்கள்
பகுப்பு:மேக்ரோபிராக்கியம்
உலுவாங்போக்பா துடுப்பாட்ட அரங்கம்

**உலுவாங்போக்பா துடுப்பாட்ட அரங்கம்** *(Luwangpokpa Cricket Stadium)*  இந்தியாவின் மணிப்பூர் மாநிலத்திலுள்ள இம்பால் நகரில் அமைந்துள்ளது. 2008 ஆம் ஆண்டு மணிப்பூர் மாநில 16 வயதுக்குட்பட்டவர்களுக்கும் வங்காளத்தின் 16 வயதுக்குட்பட்டவர்களுக்கும் இடையில் நடைபெற்ற விசய் மர்ச்சண்ட்டு கோப்பை போட்டி நடந்தபோது இந்த அரங்கம் திறக்கப்பட்டது.  குமன் லம்பக் விளையாட்டரங்கமும்  இந்த அரங்கமும் மணிப்பூரில் உள்ள இரண்டு துடுப்பாட்ட அரங்கங்களாகும். இந்த விளையாட்டரங்குகள் இரண்டிலும் ஆடுகளம் புல்தரையால் அமைக்கப்பட்டு போட்டிகள் நடைபெறுகின்றன.  குமன் லம்பக் மெயின் விளையாட்டரங்கம் பல்வேறு விளையாட்டுகளுக்கு பயன்படுத்தப்பட்டு வருவதால்  உலுவாங்போக்பா துடுப்பாட்ட அரங்கம் மணிப்புர் மாநிலத்தில் துடுப்பாட்டத்திற்கான முக்கிய இடமாக திகழ்கிறது. 
இந்தியத் துடுப்பாட்டக் கட்டுப்பாட்டு வாரியத்தின் 2012 ஆம் ஆண்டு புதிய பகுதி மேம்பாட்டுத் திட்டம் இவ்விளையாட்டு அரங்கத்தை  போட்டிகளை நடத்தும் திறனுக்காக மதிப்பாய்வு செய்தது.  
## மேற்கோள்கள்

## புற இணைப்புகள்
* Cricketarchive
* Wikimapia

பகுப்பு:மணிப்பூர்
பகுப்பு:மணிப்பூரில் உள்ள கட்டிடங்கள்
மேக்ரோபிராக்கியம் இண்டிகம்

***மேக்ரோபிராக்கியம் இண்டிகம்*** *(Macrobrachium indicum)* என்பது தென்னிந்தியாவில் கேரளாவில் உள்ள வெள்ளையணை ஏரியில் காணப்படும் நன்னீர் இறால் ஆகும். மேலும் இந்த இறால் நெய்யாறு ஆற்றிலும் காணப்படுகிறது.  இந்தச் சிற்றின மேக்ரோபிராக்கியம் ஆஸ்ட்ர்லே போன்று தோற்றமுடையது. 

## மேற்கோள்கள்

பகுப்பு:நன்னீர்வாழ் உயிரினங்கள்
பகுப்பு:மேக்ரோபிராக்கியம்
மாவட்ட சட்ட சேவைகள் ஆணையம்

**மாவட்ட சட்ட சேவைகள் ஆணையம்** என்பது  இந்தியாவின் அரசியல் அமைப்பு சட்டத்தின் படி தேசிய அளவில் ஒவ்வொரு மாவட்ட நீதிமன்றத்தையும் தலைமை இடமாக கொண்டு செயல்படுகிறது. இதன் கீழ் தாலுகா சட்ட சேவைகள் குழுக்கள் செயல்படுகின்றன. இலவச சட்ட உதவியை அரசு வழங்குவதும், சம வாய்ப்புகள் அனைவருக்கும் கிடைக்க உதவுவதும் இதன் முக்கிய குறிக்கோள்கள் ஆகும்.

## அதிகாரம்
சட்ட சேவைகள் சட்டத்தின் கீழ் வழங்கப்பட்ட அல்லது ஒதுக்கப்பட்ட அதிகாரம் மற்றும் செயல்பாடுகளைச் செய்யும் வகையில், மாநில சட்ட சேவைகள் ஆணையம் என்று அழைக்கப்படும் ஓர் அமைப்பு ஒவ்வொரு மாநிலத்திலும் உருவாக்கப்பட்டுள்ளது. அதற்கான அதிகாரத்தை, ஒவ்வொரு மாநில அரசாங்கத்திற்கும், இந்திய அரசியலமைப்பின் உறுப்பு 39-ஏ வழங்குகிறது. 

## அமைவிடம்
இந்திய அரசியலமைப்பின் உறுப்பு 39-ஏ வழங்குகிய அதிகாரத்தின் கீழ் உருவாக்கப்பட்ட தமிழ்நாடு மாநில சட்ட சேவைகள் ஆணையம் மெட்ராஸ் உயர்நீதிமன்ற வளாகத்தில் வடக்கு கோட்டை சாலையில் 'சட்ட உதவி மய்யம்' என்ற கட்டிடத்தில் அமைந்துள்ளது. 

இந்த  தமிழ்நாடு மாநில சட்ட சேவைகள் ஆணையத்தின் கீழ் மாவட்ட சட்ட சேவைகள் ஆனையங்களும் மற்றும் தாலுகா சட்ட சேவைகள் குழுக்களும் செயல்படுகின்றன.

மாவட்ட சட்ட சேவைகள் ஆணையம் என்பது  ஒவ்வொரு மாவட்ட நீதிமன்றத்தையும் தலைமை இடமாக கொண்டு செயல்படுகிறது.

## அரசின் கடமை
சட்ட அமைப்பின் செயல்பாடுகள் சம வாய்ப்பின் அடிப்படையில் நீதியை ஊக்குவிப்பதை அரசு பாதுகாக்கும். குறிப்பாக, பொருளாதார அல்லது பிற குறைபாடுகள் காரணமாக எந்தவொரு குடிமகனுக்கும் நீதியைப் பெறுவதற்கான வாய்ப்புகள் மறுக்கப்படுவதில்லை என்பதை உறுதிப்படுத்த, இலவச சட்ட உதவியை அரசு வழங்குவதும் அரசின் கடமை ஆகும்.

## செயல்பாடுகள்
மாவட்ட சட்ட சேவைகள் ஆணையம் தேசிய சட்ட சேவைகள் ஆணையம் கூறியுள்ள உதவிகளை பயனர்களுக்கு வழங்குகிறது. "ஒடுக்கப்பட்ட மற்றும் பின்தங்கிய துறைக்கு நியாயமான மற்றும் அர்த்தமுள்ள நீதியை உறுதி செய்வதற்காக உள்ளடக்கிய சட்ட அமைப்பை ஊக்குவித்தல்" என்பதே இதன் குறிக்கோள் ஆகும்.

## மேற்கோள்கள்

பகுப்பு:இந்திய அரசியலமைப்புச் சட்டம்
பனவேலி

**பனவேலி** (*Panaveli*, ) என்பது இந்தியாவின் கேரள மாநிலத்தில் கொல்லம் மாவட்டம், கோட்டாரக்காராக்கு அருகில் அமைந்துள்ள ஒரு கிராமமாகும்.

## அரசியல்
பனவேலி பதனபுரம் சட்டமன்றத் தொகுதியிலும், மாவேலிக்கரை மக்களவைத் தொகுதியிலும் அமைந்துள்ளது. கே.பி. கணேஷ் குமார் பதனபுரத்தின் தற்போதைய சட்டமன்ற உறுப்பினராவார். கொடிக்குன்னில் சுரேஷ் மாவேலிகரையின் தற்போதைய நாடாளுமன்ற உறுப்பினர் ஆவார். பனவேலி என்பது வெட்டிக்காவலா பஞ்சாயத்தின் ஒரு பகுதியும், வெட்டிக்காவலா தொகுதி பஞ்சாயத்தின் ஒரு பகுதியும் ஆகும். சிபிஎம், ஐஎன்சி, சிபிஐ, பிஜேபி, கேசி (பி) போன்றவை முக்கிய அரசியல் கட்சிகள்.

## புவியியல்
கொத்தாரக்கராவுக்கு அருகிலுள்ள ஒரு சிறிய கிராமம் பனவேலி.

## போக்குவரத்து

## மேற்கோள்கள்

பகுப்பு:கொல்லம் மாவட்டத்தில் உள்ள ஊர்களும் நகரங்களும்
ஆல்பெர்சைட்டு

**ஆல்பெர்சைட்டு** *(Alpersite)*  என்பது ஒரு மெக்னீசியம் தாமிர சல்பேட் கனிமம் ஆகும், இதன் மூலக்கூற்று வாய்ப்பாடு (Mg, Cu) [SO4] • 7H2O ஆகும்.  அமெரிக்காவின் புவியியல் ஆய்வு புவி வேதியியலாளர் சார்லசு என். ஆல்பெர்சை நினைவூட்டும் விதமாக கனிமத்திற்கு இப்பெயரிடப்பட்டது.  
## மேற்கோள்கள்

பகுப்பு:கனிமங்கள்
பகுப்பு:மக்னீசியக் கனிமங்கள்
பகுப்பு:சல்பேட்டுக் கனிமங்கள்
பகுப்பு:தாமிரம்(II) கனிமங்கள்
பி. குணசேகரன்

பேராசிரியர் **பி. குணசேகரன்** (Gunasekaran Paramasamy) மத்தியப் பிரதேசத்தின் போபாலில் உள்ள வி.ஐ.டி போபால் பல்கலைக்கழகத்தின் துணைவேந்தராவார். இவர் பி.ஜி.எஸ் எனப் பிரபலமாக அறியப்பட்டவர். இவர் இந்தியாவின் தமிழ்நாட்டில் உள்ள மதுரை, மதுரை காமராஜ் பல்கலைக்கழகத்தில் நுண்ணுயிரியல் துறையின் மூத்த பேராசிரியராக இருந்தார். மேலும் தமிழ்நாட்டில் வேலூரில் உள்ள திருவள்ளுவர் பல்கலைக்கழகத்தில் 2012 முதல் 2015 துணைவேந்தராக பணியாற்றினார். நுண்ணுயிரியல், உயிர்தொழில்நுட்பவியல் மற்றும் ஜீனோமிக்ஸில் முப்பத்து மூன்று ஆண்டு கற்பித்தல் மற்றும் ஆராய்ச்சி அனுபவம் பெற்றவர்.

## மேற்கோள்கள்

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:தமிழக அறிவியலாளர்கள்
விண்வெளிச் சுற்றுச்சூழல் தகவல் அமைப்பு

**விண்வெளிச் சுற்றுச்சூழல் தகவல் அமைப்பு** *(Space Environment Information System)*  என்பது ஐரோப்பிய விண்வெளி நிறுவனத்தின் செயல்பாட்டு மென்பொருளாகும்.  விண்வெளி வளிமண்டலவியல் பெல்ஜிய நிறுவனம் இம்மென்பொருளை 1996 ஆம் ஆண்டு உருவாக்கி பராமரித்து வருகிறது. விண்வெளிச் சூழலை மதிப்பிடுவதற்கான ஒரு வலை அடிப்படையிலான இடைமுகத்தையும், விண்கல அமைப்புகள் மற்றும் குழுக்கள் மீதான அதன் விளைவுகளையும் இம்மென்பொருள் வழங்குகிறது. இந்த அமைப்பு பன்னாட்டு பயனர் சமூகத்தால் பல்வேறு நோக்கங்களுக்காகப் பயன்படுத்தப்படுகிறது.   திட்டமிடல் மற்றும் திட்டப்பபகுப்பாய்வு மற்றும் திட்டமிடல், கல்விக்கான ஆதரவு மற்றும் அறிவியல் பயன்பாடுகளுக்கான இயங்கும் மாதிரிகள். போன்றவை எடுத்துக்காட்டுகளாகும். 
விண்வெளிச் சூழல் மற்றும் சுற்றுச்சூழல் மாதிரிகள் பற்றிய விரிவான பின்னணி தகவல்களும் இம்மென்பொருளில் இடம்பெற்றுள்ளன.  விண்கலத்திற்கு வெளியே உள்ள விண்வெளிச் சூழல் எதுவும் வடிவமைப்பு அல்லது செயல்பாட்டை பாதிக்கும். 
## மேற்கோள்கள்

## புற இணைப்புகள்
*SPENVIS home page

பகுப்பு:விண்வெளி
பகுப்பு:மென்பொருள்
திருவிசைநல்லூர்

**திருவிசைநல்லூர்** (Thiruvisanallur) தமிழ்நாட்டின் தஞ்சாவூர் மாவட்டத்திலுள்ள கும்பகோணத்திற்குக் கிழக்கே நான்கு மைல் தூரத்தில் உள்ளது. திருவிடைமருதூர்-வேப்பத்தூர் சாலையில் சென்றால் கோயிலை அடையலாம். திருவியலூர், திருவிசலூர், திருவிசநல்லூர் என்ற பல பெயர்களில் இவ்வூர் அழைக்கப்பெறுகிறது. திருவிசைலூர் என்ற பெயரில் தஞ்சாவூர் மாவட்டத்தில் பல ஊர்கள் காணப்படுவதால் இவ்வூரை **பண்டாரவாடை திருவிசைநல்லூர்** என்றும் அழைக்கின்றனர். சிவபெருமானுக்கு அர்ப்பணிக்கப்பட்ட இந்து ஆலயமான யோகநந்தீசுவரர் கோயிலுக்கு இந்தக் கிராமம் பெயர் பெற்றது. அருகிலேயே அமைந்துள்ள திருந்துதேவன்குடி கற்கடேசுவரர் கோயிலும் மிக முக்கியமானது.

## வரலாறு

இவ்வூரின் வரலாற்றை இடைக்கால சோழர்கள் கிராமத்தை வேம்பூர் அல்லது சோலமர்தந்த சதுர்வேதிமங்கலம் என்று நிறுவிய காலத்தை அறியலாம். முதலாம் இராஜ ராஜ சோழன் காலத்தைச் சேர்ந்த கல்வெட்டுகள் இங்கு உள்ளன.

தஞ்சாவூர் மராத்திய மன்னர் முதலாம் சாகுஜி திருவிசநல்லூரை நாற்பத்தி ஆறு பிராமணர்களுக்கு 1695 ஆம் ஆண்டில் ஒரு தானமாக வழங்கினார். இதைத் தொடர்ந்து, கிராமத்தின் பெயர் ஷாகாஜிராஜபுரம் என்று மாற்றப்பட்டது. போதேந்திர சரஸ்வதி சுவாமிகள் மற்றும் சதாசிவ பிரமேந்திரர் சுவாமிகளின் சமகாலத்தில் வாழ்ந்த சிறந்த சிவபக்தரான ஸ்ரீதர வெங்கடேச அய்யாவாள் என்பவர் திருவிசைநல்லூரில் குடியேறி ஸ்ரீதர அய்யவாள் மடத்தை நிறுவினார்.

## சிவயோகிநாதர் கோயில்
இங்கு அமைந்துள்ள சிவயோகிநாதர் கோயில் பழமையானது. மேலும், எட்டு சிவ யோகிகள் இலிங்கத்துடன் இணைந்த இடத்தில் கட்டப்பட்டதாக நம்பப்படுகிறது. இந்த சன்னதி நான்கு பைரவர்களில் ஒருவரான சதுர் கால பைரவருக்கு அர்ப்பணிக்கப்பட்டுள்ளது. இந்தக் கோயில் திருஞான சம்பந்தரால் தேவாரம் பாடல் பெற்ற சிவத்தலமாகும். இத்தலத்து இறைவன் சிவயோகிநாதர், புராதனேசுவரர், வில்வாரண்யேசுவரர் என அழைக்கப்படுகிறார். இத்தலத்து இறைவி சௌந்தரநாயகி, சாந்தநாயகி என அழைக்கப்படுகிறார். இத்தலத்தின் தலவிருட்சமாக வில்வம் மரமும், தீர்த்தமாக எட்டு தீர்த்தங்களும் அமைந்துள்ளன. தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 43வது சிவத்தலமாகும். இத்தலம் தஞ்சாவூர் மாவட்டத்தில் அமைந்துள்ளது. மகான் ஸ்ரீதர ஐயாவாள், உய்யவந்த தேவநாயனார் ஆகியோர் அவதரித்த தலமாகும்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
அம்ப் கோயில்கள்

**அம்ப் கோயில்கள்** (Amb Temples) பாக்கித்தானின் பஞ்சாப் மாகாணத்தில் உப்பு மலைத்தொடரின்  மேற்கு விளிம்பில் அமைந்துள்ள சாகேசர் மலையில் கைவிடப்பட்ட இந்துக் கோயில் வளாகத்தின் ஒரு பகுதியாகும். இந்து ஷாகி பேரரசின் ஆட்சிக் காலத்தில் கி.பி 7 முதல் 9 ஆம் நூற்றாண்டுகளில் இந்த கோயில் வளாகம் கட்டப்பட்டது. 

## அமைவிடம்
பாக்கித்தானின் சூன் பள்ளத்தாக்கில் உள்ள சாகேசர் மலையில், அம்ப் ஷரேப் கிராமத்திற்கு அருகில் இதன் இடிபாடுகள் அமைந்துள்ளன. கட்டாஸ் ராஜ் கோயில் மற்றும் தில்லா ஜோகியன் துறவிகள் மடாலய வளாகத்தை உள்ளடக்கிய உப்பு மலைத் தொடரில் உள்ள இந்து கோவில்களின் மேற்கு திசையில் இடிபாடுகள் இருக்கின்றன.

## கட்டிடக்கலை
பிரதான கோயில் சுமார் 15 முதல் 20 மீட்டர் உயரம் கொண்டது. மேலும் சதுர அஸ்திவாரத்தில் செங்கல் மற்றும் மோட்டார் கொண்டு கட்டப்பட்டுள்ளது. இது இந்து ஷாஹி சாம்ராஜ்யத்தால் கட்டப்பட்ட கோயில்களின் "மிக உயர்ந்தது" என்று கருதப்படுகிறது.  கோவிலின் இடிபாடுகள் மூன்று நிலைகளைக் கொண்டுள்ளன. படிக்கட்டுகள் உள் பகுதிகளுக்கு இட்டுச் செல்கின்றன. 

இந்த கோயில் அதன் வெளிப்புறத்தில் காஷ்மீரி பாணியிலான அலங்காரங்களால் அலங்கரிக்கப்பட்டுள்ளது.  பிரதான கோயிலின் அமைப்பு, காஷ்மீர் கோயில்களிலிருந்து வேறுபடுகிறது. அவை பொதுவாக உச்சிகளைக் கொண்டுள்ளன.  பிரதான கோயில் அருகிலுள்ள கலார் கோயிலுக்கும், கைபர் பக்துன்க்வா மாகாணத்தில் உள்ள காஃபிர் கோட் கோயிலுக்கும் ஒத்ததாக இருக்கிறது. 

மேற்கில் 75 மீட்டர் தொலைவில் மற்றொரு சிறிய கோயில் உள்ளது. இது 2 நிலை அல்லது 7 முதல் 8 மீட்டர் உயரத்தில்  ஒரு குன்றின் அருகே அமைந்துள்ளது. இந்த கோவிலில் பிரதான கோயிலை நோக்கி ஒரு சிறிய  அறை உள்ளது. இதேபோன்ற இரண்டாவது அளவிலான கோயிலிலிருந்து சில மீட்டர் தொலைவில் இருந்தது, அது இப்போது இல்லை.  முழு கோயில் வளாகமும் ஒரு கோட்டையால் சூழப்பட்டிருந்தது. குசானப் பேரரசின் காலத்தின் பிற்பகுதியில் இந்த இடத்தில் ஆரம்ப கட்டுமானம் இருந்தது. 

## பாதுகாப்பு
இந்த இடத்தை 19 ஆம் நூற்றாண்டின் பிற்பகுதியில் பிரித்தானியத் தொல்லியலாளரான அலெக்சாண்டர் கன்னிங்காம் என்பவர் பார்வையிட்டார். மேலும் 1922-24ல் தயா ராம் சாஹ்னி என்பவரால் ஓரளவு பாதுகாக்கப்பட்டது.  இந்த கோயில் பல நூற்றாண்டுகளாக சூறையாடப்பட்டு வந்துள்ளது. கடைசியாக மீதமுள்ள சிலை 19 ஆம் நூற்றாண்டின் பிற்பகுதியில் அந்த இடத்திலிருந்து அகற்றப்பட்டு இலாகூர் அருங்காட்சியகத்தில் வைக்கப்பட்டது.  இந்த தளம் தற்போது பாக்கித்தானின் தொல்பொருள் சட்டம் *(1975)* மூலம் பாதுகாக்கப்படுகிறது.

## புகைப்படங்கள்

படிமம்:Amb_Temple_in_Soon_Sakasar_Valley_Khushab_at_sunset.jpg|பிரதான கோயில்
படிமம்:AMB Temples, three temples inside fort big temple side view.jpg|பிரதான கோயிலில் காஷ்மீரி பாணியிலான வளைந்த வளைவு உள்ளது
படிமம்:Amb Temple in Soon Sakasar Valley Khushab by Usman Ghani.jpg|சிறிய கோயிலின் காட்சியும் அதன் அறையும்
படிமம்:AMB Temples, three temples inside fort big temple side architectural features.jpg|பிரதான கோயிலின் அடிப்பகுதி
படிமம்:AMB_Temples,_three_temples_inside_fort_big_temple_corner_plinth_view.jpg|பிரதான கோவிலின் அஸ்திவாரத்தின் காட்சி

## மேலும் காண்க
* கட்டாஸ் ராஜ் கோயில்
* ஹிங்குலாஜ் மாதா சக்தி பீடக் கோவில்

## மேற்கோள்கள்

பகுப்பு:Coordinates on Wikidata
பகுப்பு:பாக்கித்தானில் உள்ள இந்து கோயில்கள்
பகுப்பு:பஞ்சாப் (பாகிஸ்தான்) மாகாணத்தில் உள்ள இந்து கோயில்கள்
அப்டெரஸ்

கிரேக்கத் தொன்மங்களில் குறிக்கப்படும் **அப்டெரஸ்** (*Abderus* அல்லது *Abderos* ( பண்டைய கிரேக்கம் : Ἄβδηρος) என்பவர் தெய்வீக வீரர்களில் ஒருவர் ஆவார்.  இவர் ஹெராக்ளிசின் 'உற்ற தோழராக இருந்து புகழ்பெற்றவர். மேலும் சில குறிப்புகளின்படி இவர் எர்ம்எசின் மகன் எனப்படுகிறார்.

## குடும்பம்
அப்டெரஸின் தந்தைவழிகுறித்த குறிப்புகள் வேறுபடுகின்றன. இவர் ஹெர்ம்ஸ் கடவுளின் மகன் என்றும் லோக்ரிஸில் ஓபசை பூர்வீகமாகக் கொண்டவர் என்று சிலர் கூறுகின்றனர். ஆனால், பிற எழுத்தாளர்களின் கூற்றின் படி, இவர் திரோமியஸ் தி லோக்ரியனின் மகன் எனப்படுகிறது. இவர் பேட்ரோக்ளஸின் சகோதரர் என்று போட்டியஸ் எழுதுகிறார். பிந்தர் அப்டெரஸை பொசைடன் மற்றும் த்ரோனியாவின் எனக்குறிப்பிடுகின்றனர் .

## தொன்மம்
ஹெராக்ஸின் எட்டாவது பணியின்போது ஒரு துன்பியல் பாத்திரத்திற்காக அப்டெரஸ் பெரும்பாலும் அறியப்படுகிறார். மற்றவர்களுடன் சேர்ந்து, திரேசியன் பிஸ்டோன்களின் அரசரான தியோமெடிஸின் நான்கு கொடிய குதிரைகளைப் பிடிக்க ஹெராக்கிள்சுக்கு உதவினார். ஹெராக்ளிசின் அக்குதிரைகளை பிடித்துவந்து தான் வரும்வரை அப்டெரசை பார்த்துக்கொள்ளுமாறு விட்டுச் சென்றார்.  ஹெராக்கிள்ஸ் அருகில் இல்லாத நிலையில் அக்கொடிய குதிரைகள் அப்டெரஸை உண்டுவிட்டன. இதற்கு பழிவாங்கும் விதமாக, ஹெராக்கிள்ஸ் அக் குதிரைகளுக்கு அதன் உரிமையாளரான மன்னன் தியோமெடிசை உயிரோடு உணவாக்கினார். ஹெரக்கிள்ஸ் அப்டெராஸ் கல்லறைக்கு அருகில் அப்டெரா நகரத்தை நிறுவினார். அங்கு இவருக்கு மரியாதை செய்ய்யும் நிமித்தமாக அகோன்கள் (கிரேக்கம்: ἀγῶνες) குத்துச்சண்டை, கைக்கலப்பு,  மற்போர் ஆகியவற்றைக் கொண்ட தடகள விளையாட்டுக்கள் அவரது நினைவாக நடத்தப்பட்டன.

## குறிப்புகள்

பகுப்பு:கிரேக்கத் தொன்மவியல்
ஹிப்போலிதை

thumb|ஹிப்போலிதை
[thumb| நிக்கோலஸ் நோஃபர் வரைந்த ஓவியமான ஹிப்போலிதையிடம்''[எர்க்குலிசின் பன்னிரு வேலைகள்|ஹெராக்ளிசு* ஒட்டியானத்தைப் பெறுதல்]]
[[கிரேக்கத் தொன்மவியல்|கிரேக்கத் தொன்மவியலில்]]  குறிப்பிடப்படும் *'ஹிப்போலிதை** (**Hippolyta,** அல்லது **Hippolyte*',   என்பவர்  [[எரெசு]] மற்றும் ஓட்ரெராவின் மகளும், அந்தியோப் மற்றும் மெலனிப்பே ஆகியோரின் சகோதரியும், [[அமெசான்கள்]]களின் அரசியும் ஆவார். இவள் கண்ணியத்தின் சின்னமாக, தன் தந்தையால் வழங்கப்பட்ட ஒட்டியாணத்தை அணிந்தாள். [[ஹெராக்கிள்ஸ்]] மற்றும் தீசஸ் இருவர் குறித்த தொன்மக் கதைகளிலும் ஹிப்போலிதை குறிப்புகள் குறிப்பிடத்தகதாக உள்ளன. இவளைப் பற்றிய பலவகைப்பட்ட தொன்மக் கதைகள் உள்ளன. எனவே அவை பல வேறுபட்ட பெண்களைப் பற்றியதாக இருக்கலாம்.  *ஹிப்போலிதை'' என்ற பெயரானது கிரேக்க வேர்களில் "குதிரை" மற்றும் "தளர்வாக விடுங்கள்" என்று பொருள்படும். 

## புனைவுகள்

### ஹெராக்கிள்ஸின் ஒன்பதாவது பணி
ஹெராக்கிள்ஸின் தொன்மக் கதையில், ஹிப்போலிதையின் ஒட்டியாணத்தைக்  (ζωστὴρ ζωστὴρ) கொண்டுவருதல் என்பது அவருக்கான ஒன்பதாவது பணி கடமையாக்கபட்டது. யூரிஸ்தியஸ் மன்னரின் மகளான அட்மேட்டுக்காக அதைக் கொண்டுவர அவர் அனுப்பப்பட்டார்.        தொன்மக் கதையின் பெரும்பாலான பதிப்புகள் ஹிப்போலிதை ஹெராக்கிள்சைக் கவர்ந்ததைக் குறிக்கிறது. இவளும் மறுப்பின்றி தன்னுடைய இடையணியை அவருக்கு கொடுத்தாள். ஒருசமயம் இவள் அவருடைய கப்பலுக்குச் சென்றிருந்தாள். அச்சமயம், சூடோ-அப்பல்லோடோரஸின் கூற்றுப்படி, எரா தெய்வம் சூழ்ச்சியல் ஈடுபட்டு தன்னை அமேசான்களில் ஒருத்தியாகக் காட்டிக்கொண்டு, ஹெராக்கிள்சும் அவரது குழுவினரும் தங்கள் அரசியைக் கடத்திச் செல்கிறார்கள் என்று வதந்தியை பரப்பினாள். இதனால் கோபமுற்ற அமேசான்கள் கப்பலைத் தாக்கினர். அதைத் தொடர்ந்து நடந்த சண்டையில், ஹெராக்கிள்ஸ் ஹிப்போலிட்டாவைக் கொன்று, ஒட்டியாணத்தை எடுத்துக்கொண்டு, புறப்பட்டுச் சென்றார்.

## குறிப்புகள்

## வெளி இணைப்புகள்

* 

பகுப்பு:எர்க்குலிசின் வேலைகள்
குரு நானக் விளையாட்டரங்கம்

**குரு நானக் விளையாட்டரங்கம்** *(Guru Nanak Stadium)*  இந்தியாவின் பஞ்சாப் மாநிலத்தில் உள்ள லூதியானாவில் அமைந்துள்ள ஒரு கால்பந்து மைதானமாகும். 2001 ஆம் ஆண்டு நடைபெற்ற தேசிய விளையாட்டுப் போட்டிகளின் தொடக்க மற்றும் நிறைவு விழாக்கள் இங்கு நடைபெற்றன. தற்போது பஞ்சாப் கால்பந்து சங்கத்தின் ஈரோ ஐ-கூட்டிணைவு அணியின் சொந்த மைதானமாகப் பயன்படுத்தப்படுகிறது. 20,000 பார்வையாளர்கள் அமர்ந்து இரசிக்கும் வகையில் இருக்கை வசதி செய்யப்பட்டுள்ளது. 8 செயற்கைத் தட ஓடுபாதைகள் இங்கு அமைக்கப்பட்டுள்ளன. இவற்றில் இரண்டு ஓடுபாதைகள் பயிற்சிக்கான பாதைகளாகும். எந்தவொரு தேசிய அல்லது பன்னாட்டுப் போட்டியையும் நடத்துவதற்கான பன்னாட்டு அளவிலான தரங்களுடன் இந்த ஓடுபாதைகள் ஒத்துப்போகின்றன. நன்கு பராமரிக்கப்படும் கால்பந்து ஆடுகளம் இவ்விளையாட்டு அரங்கிலுள்ளது. வருடாந்திர தேசிய கால்பந்து கூட்டிணைவுப்  போட்டிகள் இங்கு நடைபெறுகின்றன.
 
## அமைவிடம்

குரு நானக் விளையாட்டரங்கம் பஞ்சாப் மாநிலத்தின் லூதியான நகரில் இருக்கும் காந்தி நகர், கோ-இ- பிசா என்ற முகவரியில் அமைந்துள்ளது.  சவுரா பசார்  லூதியானா இரயில் நிலையம்  மற்றும் லூதியானா பேருந்து நிலையம்  ஆகிய இடங்களும் சில நிமிடங்கள் பயணத் தொலைவில் இம்முகவரி உள்ளது.
## புவியியல்
30.910961° வடக்கு 75.845082°கிழக்கு என்ற அட்சதீர்க்க அடையாள ஆள்கூறுகளில் குரு நானக் விளையாட்டரங்கம் இடம்பெற்றுள்ளது. 
## போக்குவரத்து வசதி
விளையாட்டரங்கத்திற்கு அருகில் பேருந்து நிலையம் உள்ளது. முதலில் பேருந்து நிலையத்திற்கு வந்து  பின்னர் வாடகை வாகனம் மூலம் செல்வது அரங்கத்தை அடைய எளிய வழியாகும். 5 முதல் 10 நிமிடங்கள் பயணம் செய்ய வேண்டியிருக்கும். இரயில் நிலையத்திலிருந்து குறுகிய நடை தூரத்தில் மைதானத்தை அடையலாம். 
## கட்டுமான செலவு
சுமார் 50 கோடி ரூபாய் செலவில் குரு நானக் விளையாட்டரங்கம் கட்டப்பட்டுள்ளது.
## விமர்சனம்
மினெர்வா பஞ்சாப் கால்பந்து சங்கம் இம்மைதானத்தில் விளையாடத் தொடங்கிய பிறகு இரசிகர்கள் மற்றும் கால்பந்து வல்லுநர்கள் ஆட்டமைதானத்தின் தரம் குறைவாக இருப்பதாக விமர்சிக்கப்பட்டது.
## வரலாறு
2001 ஆம் ஆண்டில் புதிதாக புதுப்பிக்கப்பட்ட குருநானக் அரங்கத்தில் 31 வது தேசிய விளையாட்டுப் போட்டிகள் நடைபெற்றன.

### கபடி
கனடா கபடிக் கோப்பை போன்ற சில உள்நாட்டு கபடிப் போட்டிகள் இங்கு நடைபெறுகின்றன. கபடி உலகக் கோப்பை போட்டிகளும் இங்கு நடைபெற்றன. 

## மேற்கோள்கள்

பகுப்பு:பஞ்சாப் (இந்தியா)
பகுப்பு:இந்திய பஞ்சாபில் உள்ள கட்டிடங்கள்
பகுப்பு:இந்தியப் பஞ்சாபில் விளையாட்டு
பஞ்சாப் வேளாண் பல்கலைக்கழக விளையாட்டரங்கம்

**பஞ்சாப் வேளாண் பல்கலைக்கழக விளையாட்டரங்கம்** *(Punjab Agricultural University Stadium)* இந்தியாவின் பஞ்சாப் மாநிலத்திலுள்ள லூதியானா நகரில் அமைந்துள்ள  விவசாய பல்கலைக்கழக வளாகத்தில் இருக்கிறது. இதுவொரு பல்நோக்கு அரங்கமாகும்.  இந்த அரங்கம் பஞ்சாப் வேளாண் பல்கலைக்கழகத்திற்கு சொந்தமானது. துடுப்பாட்டம்,  கால்பந்து, வளைகோல் பந்தாட்டம், போன்ற பல்வேறு விளையாட்டுகளுக்கான வசதிகள் இங்குள்ளன. வளைகோல் பந்தாட்டத்திற்காக செயற்கையாக உருவாக்கப்பட்ட புல்வெளி ஆடுகளம் ஒன்று இங்குள்ளது. இதனால் பல்வேறு வளைகோல் பந்தாட்டப் போட்டிகள் இங்கு நடைபெறுகின்றன. இதை தவிர நீச்சல் குளம் மற்றும் மிதிவண்டியோட்ட அரங்கு போன்றவை இங்கு இடம்பெற்றுள்ளன.
 
கூடைப்பந்தாட்டம், இறகுப்பந்தாட்டம், சீருடற்பயிற்சிகள், எறிபந்தாட்டம், கைப்பந்தாட்டம், டென்னிசு,  மேசைப்பந்தாட்டம், பாரம் தூக்குதல் மற்றும் சடுகுடு போன்ற விளையாட்டுகள் நடைபெறுவதற்கான உள் விளையாட்டரங்கமும் இங்குள்ளது. ஓர் இறுதிப் போட்டி உட்பட  10 பத்து ரஞ்சிக் கோப்பை போட்டிகள் இப் பல்கலைக்கழக விளையாட்டரங்கில் நடைபெற்றுள்ளன.  இராணி கோப்பை போட்டிகள் 1987 முதல்  1999 வரை இங்கு நடத்தப்பட்டன. . 10 பட்டியல் அ வகை துடுப்பாட்டங்களும் இங்கு நடந்துள்ளன.
## மேற்கோள்கள்

பகுப்பு:பஞ்சாப் (இந்தியா)
பகுப்பு:இந்தியப் பஞ்சாபில் விளையாட்டு
பகுப்பு:இந்திய பஞ்சாபில் உள்ள கட்டிடங்கள்
திரேசின் தயோமிடிஸ்

thumb| ''ஹெர்குலஸ் மற்றும் தியோமெடிஸ்'', இத்தாலியின் புளோரன்ஸ் நகரில் உள்ள பலாஸ்ஸோ வெச்சியோவில் 16 ஆம் நூற்றாண்டய சிலை; இது வின்சென்சோ டி ரோஸி உருவாக்கிய "தி லேபர்ஸ் ஆஃப் ஹெர்குலஸ்"  என்பதைக் குறிக்கும் ஆறு பளிங்கு சிலைகளில் ஒன்று.
**[[திரேசு|திரேசின்]]** **மன்னர் தயோமிடிஸ்** (*Diomedes of Thrace*, பண்டைய கிரேக்கம் : Διομήδης) என்பவர்  எரெசு மற்றும் சிரேனே ஆகியோரின் மகன் ஆவார்.  இவர் பிஸ்டோன்ஸ் போரைப் போன்ற பழங்குடியினரை ஆண்டுகொண்டு கருங்கடலின் கரையில் வாழ்ந்தார்.   இவர் மனிதரை உண்ணும் குதிரைகளை வளர்த்ததற்றாகப் பெயர் பெற்றவர்.  ஹெராக்கிள்ஸ் தனது பன்னிரண்டு பணிகளில் எட்டாவது பணியாக முடித்தது, இவர் வளர்த்த அந்தக் குதிரைகளைப் பிடித்துச் சென்றது ஆகும். இந்த செயலின்போது தியோமெடிசைக் கொன்றார். 

## தொன்மம்
ஹெராக்கிள்ஸ் தனது எட்டாவது பணியை முடிக்க மன்னர் தியோமெடிஸை எதிர்கொள்ளும் சூழல் உருவானது. டிரின்ஸின் மன்னரும்,  ஹெராக்லின் உறவினரான யூரிஸ்தியஸ்  இட்ட ஏழாவது பணியான கிரேட்டன் காளையை பிடித்துவந்த பின்னர் திரேஸ் நாட்டுக் குதிரைகளைக் பிடித்துவர ஹெராக்கிள்ஸ் அனுப்பப்படுகிறார். இதற்காக மன்னர் தியோமெடிசை சந்திக்க ஹெராக்கிள்ஸ் கருங்கடலிலின் கரையில்  பயணம் மேற்கொண்டார். அவர் கடவுளான ஏரிஸ் மற்றும் சிரீன் ஆகியோரின் மகன் என்று கூறப்படுகிறது. மன்னர் தியோமெடிஸ்  கொடியவராக இருந்தார்; இவர் தான் வளர்த்த நான்கு குதிரைகளுக்கு அந்நியர்களையும், கைதிகளையும் உணவாக அளித்தார். இதனால் அவற்றிற்கு ஓட்ஸ் போன்ற தானியங்களின் சுவை  பிடிக்காமல் போனது. அதற்கு பதிலாக அவற்றிற்கு மனித இறைச்சியால் விருந்து வைத்தார். இந்தச் செயலை  அக்குதிரைகளின் உரிமையாளரான மன்னர் விருப்பத்துடன் செய்தார். அந்தக் குதிரைகள்  கட்டுக்ககடங்காதவையாக இருந்தன; இந்த அரசனைப் போலவே காட்டுமிராண்டித்தனமாக இருந்தன. வழக்கமான கயிற்றால் அவற்றைக் கட்டிவைக்க முடியவில்லை; அதற்கு பதிலாக அவற்றை சங்கிலிகளால் பிணைத்து  வெண்கல அகழிக்குள் வைத்து இருந்தார். இதனால் அவை தப்பிச் செல்லாமல் தடுத்து வைத்திருந்தார்.

அப்பகுதிக்கு  ஹெராக்கிள்ஸ் வந்தவுடன், மன்னர் தியோமெடிஸ் அந்நியர்களை எவ்வாறு நடத்தினார் என்பதை அறிந்துகொண்டு, இவருடன் மற்போர் செய்கிறார். ஹெராக்கிள்ஸ் ஒப்பிடமுடியாத வலிமை கொண்டவர் என்று கூறப்பட்டாலும். இவரை வெல்வது  ஹெராக்கிள்சுகு எளிதாக இல்லை. ஏனெனில் தியோமெடிஸ் போர்க் கடவுளின் மகன் ஆவார்.  இறுதியில் இவர் ஹெராக்கிள்ஸிடம் தோற்றார். இறுதியில் இவர் தாள் வளர்த்த குதிரைகளிடமே கொண்டுவந்து விடப்படுகிறார். அந்தக் குதிரைகளுக்கு மனித இறைச்சியை உண்டே பசியைப் போக்கி வந்துள்ளன என்று கூறப்படுகிறது. பசிவெறியோடு இருந்த அவற்றிற்கு அற்றின் எஜமானரின் இரத்தமே அவற்றின் வெறியைப் போக்குவதாக ஆனது என்று தெரிகிறது. இதன்பிறகு அவை அமைதியானதாகவும்,  கட்டுப்படுத்தக்கூடியதாகவும் மாறியன. யூரிஸ்டியஸ் இட்ட எட்டாவது பணியை முடித்துவிட்டதை அவரிடம் காட்ட ஹெராக்கிள்ஸ் குதிரைகளை டைரினுக்கு ஓட்டி வந்து அவரிடம் ஒப்படைக்கிறார். இதன் பிறகு  யூரிதியஸ் அக்குதிரைகளை திருமணம், பெண்கள், பிரசவத்திற்காக தெய்வமான ஹேராவுக்கு அர்ப்பணிக்கிறார். அர்ப்பணிக்கப்பட்டவுடன் அவற்றை விடுவிக்கிறார். அவற்றின் சந்ததியினரில் ஒன்றே பேரரசர் அலெக்சாந்தரின் குதிரை என்று கூறப்படுகிறது. வேறு சில பதிப்புகளில்  அக்குதிரைகள் ஒலிம்பஸ் மலைக்கு விரட்டப்பட்டதாகக் கூறப்படுகிறது. அங்கு அவை காட்டு விலங்குகளால் வேட்டையாடப்பட்டன.

## மரியாதை
அந்தாட்டிக்காவில் உள்ள டியோமெடிஸ் ஏரிக்கு தியோஸின் டியோமெடிஸ் என்று இவரை நினைவுபடுத்தும் விதமாக பெயரிடப்பட்டது.

## குறிப்புகள்

பகுப்பு:கிரேக்கத் தொன்மவியல்
சர்தார் பட்டேல் அருங்காட்சியகம்

**சர்தார் பட்டேல் அருங்காட்சியகம்** *(Sardar Patel Museum)* இந்தியாவின் குசராத்து மாநிலத்திலுள்ள சூரத் நகரத்திதில் உள்ளது, 1890 ஆம் ஆண்டில் இந்த அருங்காட்சியகம்  நிறுவப்பட்டது.   நிறுவப்பட்ட அந்நேரத்தில்  இந்த அருங்காட்சியகம் வின்செசுட்டர் அருங்காட்சியகம் என்ற பெயரால் நன்கு அறியப்பட்டது. சுதந்திரத்திற்குப் பிறகு இப்பெயர் மாற்றப்பட்டு சர்தார் படேல் அருங்காட்சியகம் என்று பெயர் மாற்றப்பட்டது.  சர்தார் சங்கராலயா என்ற பெயராலும் அருங்காட்சியகம் அழைக்கப்படுகிறது.  

சர்தார் பட்டேல் அருங்காட்சியகத்தில் ஒரு கோளரங்கம், பழங்கால நினைவுச்சின்னங்கள், ஓவியங்கள், அறிவியல் காட்சிக்கூடம், அடுக்கு இருக்கை அரங்கு, கலைப்பொருட்கள் காட்சிக்கூடம், நிகழ்வரங்கம் மற்றும் உணவகம் போன்றவை உள்ளன. அரங்கத்தில் உள்ள இந்தி, குசராத்தி மற்றும் ஆங்கிலம் ஆகிய மூன்று மொழிகளில் கேட்பொலி வசதி செய்யப்பட்டுள்ளது.  எட்டாயிரத்துக்கும் மேற்பட்ட நினைவுச்சின்னங்கள் மற்றும் பழம்பொருட்கள் சர்தார் அருங்காட்சியகத்தில் உள்ளன. 
## மேற்கோள்கள்

## புற இணைப்புகள்
* Surat: Places of Interest

பகுப்பு:குசராத் அருங்காட்சியகங்கள்
இலித்தியம் வளையபெண்டாடையீனைடு

**இலித்தியம் வளையபெண்டாடையீனைடு** *(Lithium cyclopentadienide)* C5H5Li. என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். கரிம இலித்தியம் சேர்மமான இது நிறமற்று திண்ம நிலையில் காணப்படுகிறது. கலந்துள்ள ஆக்சிசனேற்ற மாசுக்கள் காரணமாக சில மாதிரி உப்புகள் பெரும்பாலும் இளஞ்சிவப்பு நிறத்தில் கிடைக்கின்றன. இலித்தியம் நேர்மின் அயனியுடன் வளையபெண்டாடையீனைடு எதிர்மின் அயனி சேர்ந்து இச்சேர்மம் உருவாகிறது.   

## தயாரிப்பு
வர்த்தக ரீதியாக இலித்தியம் வளையபெண்டாடையீனைடு டெட்ரா ஐதரோ பியூரோனிலுள்ள கரைசலாக விற்பனைக்கு கிடைக்கிறது. வளையபெண்டாடையீனை பியூட்டைல் இலித்தியத்துடன் சேர்த்து வினைப்படுத்துவதன் மூலம் இலித்தியம் வளையபெண்டாடையீனைடு தயாரிக்க முடியும். :
:C5H6  +  LiC4H9  &rarr;  LiC5H5  +  C4H10
கரைசலற்ற படிகநிலை இலித்தியம் வளையபெண்டாடையீனைடு  அரிதாகவே தோன்றுகிறது. μ-η5:η5-C5H5 ஈந்தணைவிகளுக்கு இடையில்  ஒன்று விட்டு ஒன்று அமைப்பில் முடிவற்ற சங்கிலியாக இலித்தியம் மையங்கள் கொண்ட இடையீட்டுச் சேர்மமாக இப்படிகங்கள் கருதப்படுகின்றன.  அமீன்கள் அல்லது ஈதர்கள் முன்னிலையில் வினைபுரிந்து இச்சேர்மம் கூட்டு விளைபொருள்களைக் கொடுக்கிறது. (η5-Cp)Li(TMEDA) என்ற கூட்டு விளைபொருள் இதற்கு உதாரணமாகும்.  வளையபெண்டாடையீனைல் ஒருங்கிணைவுச் சேர்மங்கள் தயாரிப்பில் இலித்தியம் வளையபெண்டாடையீனைடு ஒரு பொதுவான வினையாக்கியாகப் பயன்படுகிறது.   

## மேற்கோள்கள்

பகுப்பு:கரிமலித்தியம் சேர்மங்கள்
காது அசைத்தல்

**காது அசைத்தல்** *(Ear wiggling)* என்பது காதுகளை முன்னோக்கி, மேலே மற்றும் பின்னோக்கி அசைக்கும் ஓர் செயலைக் குறிக்கிறது. காதுகளுடன் இணைக்கப்பட்டுள்ள மூன்று தசைகளைப் பயன்படுத்தி இந்த இயக்கம் நிகழ்கிறது. 
பசுக்கள் போன்ற சில பாலூட்டிகள் இந்த தசைகளை நன்கு கட்டுப்படுத்துகின்றன. காதுகளை இழுக்கவும் திசைதிருப்பவும் அவை இவ்வியக்கத்தைப் பயன்படுத்துகின்றன.  ஆனால் மனிதர்களில் பொதுவாக இதை காண்பது கடினமாகும். 

யோசப் எர்சே பேயர் மனிதர்கள் மீது இந்த அசைவு தொடர்பான சோதனைகளை மேற்கொண்டார். ஓர் அலைவரைவியைப்  பயன்படுத்தி மனிதர்களின் காது அசைவுகளை அளவிட்டார். ஆரம்பத்தில் மேற்கொள்ளப்பட்ட பன்னிரண்டு சோதனைகளில் இரண்டு மட்டுமே தன்னார்வக் கட்டுப்பாட்டைக் கொண்டிருப்பதை இவர் கண்டறிந்தார். மின்னணு அல்லது பிற கருவிகளைப் பயன்படுத்தி அதிக பயிற்சிகள் அளிப்பதன் மூலமாக மனிதர்களும் காதுகளை விருப்பப்படி அசைக்கமுடியும் என்று இவர் இச்சோதனையின் முடிவாக கூறியுள்ளார்.  
பெண் எலிகள் காதுகளை அசைத்து, ஆண் எலிகளை கலவிக்கு அழைக்கின்றன. 
## மேற்கோள்கள்

பகுப்பு:காது
பகுப்பு:மனித உடலியங்கியல்
தேக்கம்பட்டி ஊராட்சி சேலம்

**தேக்கம்பட்டி  ஊராட்சி** (THEKKAMPATTI  *Gram Panchayat*), தமிழ்நாட்டின் சேலம் மாவட்டத்தில் உள்ள ஓமலூர் வட்டம், ஓமலூர் ஊராட்சி ஒன்றியத்தின்  ஊராட்சிகளில் ஒன்றாகும். தேக்கம்பட்டி ஊராட்சி ஓமலூர் சட்டமன்றத் தொகுதிக்கும் சேலம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 0000 ஆகும். இவர்களில் பெண்கள் 0000 பேரும் ஆண்கள் 0000 பேரும் உள்ளனர்.

## அடிப்படை வசதிகள்[தொகு]
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள் [தொகு]
இந்த ஊராட்சியில் அமைந்துள்ள சிற்றூர்களின் பட்டியல்:

# தேக்கம்பட்டி 
# ஊத்துப்பள்ளம் 
# வட்ட  காடு
# மஞ்சையங்காடு வட்டம் 
# சாமிநாயக்கன்பட்டி 
# வாலூர் 
# குருவம்பட்டி 
# டி கொல்லப்பட்டி 
# டி மூங்கில்பாடி 
# டி செங்கரடு 
# லட்சுமி நகர் 
# சேரங்காடு குழந்தைகொட்டாய் 
# ஜெகதேவம் பட்டி
# சேத்துக்கல் திட்டு 
# மகவாய் நகர்

## சான்றுகள்[தொகு]

# ↑ "தமிழக ஆளுநர் பற்றிய குறிப்பு". தமிழ்நாடு அரசு (2015). பார்த்த நாள் நவம்பர் 3, 2015.
# ↑ "தமிழக முதலமைச்சர் பற்றிய குறிப்பு". தமிழ்நாடு அரசு. பார்த்த நாள் நவம்பர் 3, 2015.
# ↑ "மாவட்ட ஆட்சியர் தொடர்பு விவரம்". தமிழ்நாடு அரசு. பார்த்த நாள் நவம்பர் 3, 2015.
# ↑ "தமிழக ஊராட்சிகளின் பட்டியல்". தமிழ்நாடு ஊரக வளர்ச்சி மற்றும் ஊராட்சித்துறை. பார்த்த நாள் நவம்பர் 3, 2015.
# ↑ "ஓமலூர் வட்டார வரைபடம்". தேசிய தகவலியல் மையம், தமிழ்நாடு. பார்த்த நாள் நவம்பர் 3, 2015.
# ↑ இங்கு மேலே தாவவும்:6.0 6.1 "தமிழக ஊராட்சிகளின் புள்ளிவிவரம்". தமிழ் இணையக் கல்விக்கழகம். பார்த்த நாள் நவம்பர் 3, 2015.
# ↑ "தமிழக சிற்றூர்களின் பட்டியல்". தமிழ்நாடு ஊரக வளர்ச்சி மற்றும் ஊராட்சித்துறை. பார்த்த நாள் நவம்பர் 3, 2015.

பகுப்பு:சேலம் மாவட்ட ஊராட்சிகள்
தர்மலிங்கம் உதயகுமார்

**உதயகுமார் தர்மலிங்கம்** (*Udaya Kumar Dharmalingam*) ஒரு இந்திய கல்வியாளர் மற்றும் வடிவமைப்பாளர் ஆவார். இவர் இந்திய ரூபாய்க் குறியீட்டை வடிவமைத்தது குறிப்பிடத்தக்கது. 3,000 பேருக்கு மேல் வடிவமைப்புகளிலிருந்து ஐந்து பேருடைய வடிவமைப்பு தேர்ந்தெடுக்கப்பட்டது, அதில் இவருடையது ஒன்று ஆகும். குமாரின் கூற்றுப்படி, இந்த வடிவமைப்பு இந்திய மூவர்ணத்தை அடிப்படையாகக் கொண்டது ஆகும்.

## தொடக்க வாழ்க்கை
உதயகுமார், 1978 இல் கள்ளக்குறிச்சியில் (தற்போதைய கள்ளக்குறிச்சி மாவட்டத்தின் தலைநகர்) பிறந்தார். இவரின் தந்தை என். தர்மலிங்கம், 1971-76  காலகட்டத்தில் ரிஷிவந்தியம் தொகுதிக்கான தமிழ்நாடு சட்டப்பேரவை உறுப்பினராக திராவிட முன்னேற்றக் கழகத்தின் (திமுக) சார்பில் பணியாற்றினார்.

## ஆராய்ச்சி
thumb|இந்திய ரூபாய்க் குறியீடு
உதயகுமார்,  வரைபட வடிவமைப்பு, அச்சுக்கலை, வடிவமைப்பு சார்ந்த ஆராய்ச்சிகளில் ஆவல் கொண்டுள்ளார்.

## மேற்கோள்கள்

பகுப்பு:1978 பிறப்புகள்
பகுப்பு:இந்தியத் தமிழர்
பகுப்பு:வாழும் மக்கள்
பகுப்பு:கள்ளக்குறிச்சி மாவட்ட மக்கள்
கருவேல எலி

**கருவேல எலி** (*acacia rat*)(*தல்லோமைசு பேதுல்கசு*) என்பது முரிடே குடும்பத்தின் கொறி விலங்குகளில் ஒரு சிற்றினமாகும். இது கருவேல மரங்களைச் சார்ந்து வாழ்வதால் இப்பெயர் பெற்றது. இது போட்சுவானா, காங்கோ மக்களாட்சிக் குடியரசு, எத்தியோப்பியா, கென்யா, மலாவி, மொசாம்பிக், நமீபியா, சோமாலியா, தென்னாப்பிரிக்கா, எசுவாத்தினி, தன்சானியா, சாம்பியா மற்றும் சிம்பாப்வே ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல உலர் புதர்காடுகளாகும்.

## மேற்கோள்கள்

பகுப்பு:எலிகள்
ஆப்பிரிக்க திரிசூல வௌவால்

**ஆப்பிரிக்கத் திரிசூல வௌவால்** (*African trident bat*) (*டிரையானோப்ஸ் அபெர்*) என்பது ஆப்பிரிக்காவில் காணப்படும் வௌவால் இனங்களில் ஒன்றாகும்.

## வகைபிரித்தல் மற்றும் சொற்பிறப்பியல்
1877ல் ஜெர்மன் விலங்கியல் நிபுணர் வில்ஹெல்ம் பீட்டர்ஸ் இதனை ஓர் புதியச் சிற்றினமாக விவரித்தார்.1963 முதல் 2009 வரை இது ரூஃபஸ் திரிசூல வெளவாலின்  துணைச் சிற்றினமாக இது கருதப்பட்டது. புறத்தோற்றம் மற்றும் மரபணு பகுப்பாய்வுகள் அடிப்படையில் இது தனிச்சிற்றினமாக வகைப்படுத்தப்பட்டது. இதன் சிற்றினப் பெயரான *அபெர்*" என்பது லத்தீன் மொழியில் "ஆப்பிரிக்கா" என்று பொருள்.

## உயிரியல் மற்றும் சூழலியல்
இது இரவாடுதல் வகையினைச் சார்ந்தது.  குகைகள் அல்லது கைவிடப்பட்ட சுரங்கங்கள் போன்றவற்றில் பகல் நேரத்தில் இவை தங்கும். இது கூட்டமைப்பாக வாழும் இனம் என்பதால், கூட்டமைப்பு ஒன்றில் அரை மில்லியன் நபர்களைக் கொண்டிருக்கலாம். 

## வரம்பு மற்றும் வாழ்விடம்
இந்தப் பேரினத்தில் ஆப்பிரிக்காவில் காணப்படும் ஒரே ஒரு சிற்றினம் இதுவாகும். இது எரித்திரியா, மொசாம்பிக், தென்மேற்கு காங்கோ மற்றும் வடமேற்கு அங்கோலாவில் காணப்படுவது ஆய்வுகள் மூலம் தெரிகிறது.

## மேற்கோள்கள்

பகுப்பு:ஆப்பிரிக்க உயிரினங்கள்
பகுப்பு:ஆப்பிரிக்க விலங்குகள்
விளந்தை ஊராட்சி (அரியலூர் மாவட்டம்)

**விளந்தை ஊராட்சி** (*Vilandai Gram Panchayat*), தமிழ்நாட்டின் அரியலூர் மாவட்டத்தில் உள்ள ஆண்டிமடம் வட்டாரத்தில் அமைந்துள்ளது.  ஆண்டிமடம் ஊராட்சி ஒன்றியத்தில் அமைந்த 30 கிராம ஊராட்சிகளில் இதுவும் ஒன்றாகும். இந்த ஊராட்சி, ஜெயங்கொண்டம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9663 ஆகும். இவர்களில் பெண்கள் 4808 பேரும் ஆண்கள் 4855  பேரும் உள்ளனர். விவசாயமும் நெசவுத் தொழிலும் இங்கு முக்கியத் தொழில்கள் ஆகும்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# விளந்தை
# அண்ணங்காரன் குப்பம்
# திலகர் நகர்
# சூரப்பள்ளம்
# கொளப்பாடி
# சுப்ரமணியபுரம்
# தவசுக்குழி

## சான்றுகள்

பகுப்பு:அரியலூர் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
விசாகப்பட்டினம் நகர அரங்கம்

**விசாகப்பட்டினம் நகர அரங்கம்** *(Town Hall Visakhapatnam)*  இந்தியாவின் ஆந்திரப்பிரதேச மாநிலத்தில் உள்ள விசாகப்பட்டினம் நகரத்திலுள்ள நகராட்சிக் கட்டிடமாகும். நகர அரங்கத்திற்கான அடித்தளம் 1893 ஆம் ஆண்டு போடப்பட்டது.  இதற்கான செலவுத்தொகையான ரூ 50000  போப்பிலியின் அரசரிடம் கடனாகப் பெறப்பட்டது. பின்னர் 1904 ஆம் ஆண்டு விசாகப்பட்டின நகர அரங்கம்  நகராட்சியிடம்  ஒப்படைக்கப்பட்டது. அரங்கத்தின்  மொத்த பரப்பளவு 5,000 சதுர அடியாகும்.  1960 ஆம் ஆண்டுகளின்  பிற்பகுதியில் நாடக, கலாச்சார மற்றும் இலக்கிய நிகழ்வுகளின் மையமான விசாகப்பட்டின மாநகராட்சி இந்த நகர மண்டபத்தை புதுப்பித்தது.

## மேற்கோள்கள்

பகுப்பு:விசாகப்பட்டினம் மாவட்டம்
பகுப்பு:இந்தியாவில் உள்ள நகர மண்டபங்கள்